साँच्चै विचित्र दशा छ। आत्मसंतोषका लागि संक्रमणकाल शायद यस्तै अवस्थालाई भन्छन्। नयाँ पुस्ताको झन अजीब दशा छ। एकातिर निराशा र किंकर्तव्यविमूढता, प्रलोभनले गरेर आत्माको हत्या गर्नेछन्- अर्कातिर तिनैमध्ये कति बीटनिक र गीन्सबर्ग, कालिन विल्सन र काम्यूमा मनपरि अर्थ लगाएर आश्रय लिन पुगेका छन्। यो विकारको सूचक नभए के हो? तपाईंकै शब्दावलीमा भन्ने हो भने, एकथरिका यस्ता पनि निस्केका छन् बुद्धिसँग नै विद्रोह गरे Anti-intellectual कहलाउनमा गर्व महसुस गर्छन्। तर, तपाईंजस्तो सोच्ने मानिसले साँच्चै केही नयाँ ठोस गर्ने हो भने यी सारा प्रवृत्तिसँग लड्न सक्नु पर्छ।
